จีนประกาศมาตรการใหม่บริหารความเสี่ยงสภาพคล่องแบงก์พาณิชย์
จีนประกาศมาตรการใหม่บริหารความเสี่ยงสภาพคล่องแบงก์พาณิชย์ 
22 ก.ย. 2558

คณะกรรมการกำกับการธนาคารของจีน (CBRC) ซึ่งเป็นหน่วยงานกำกับดูแลด้านการธนาคาร ประกาศในวันนี้ว่า CBRC ได้พิจารณาทบทวนมาตรการต่างๆว่าด้วยการบริหารความเสี่ยงสภาพคล่องของธนาคารพาณิชย์ และมาตรการที่ได้รับการปรับทบทวนแล้ว จะมีผลบังคับใช้ตั้งแต่วันที่ 1 ต.ค.2558
มาตรการดังกล่าวกำหนดให้สัดส่วนการดำรงสินทรัพย์สภาพคล่องตามเกณฑ์ (LCR) ควรอยู่ที่อย่างน้อย 100% ภายในปี 2561 ส่วนในระยะการปรับเปลี่ยน LCR ควรอยู่ที่ระดับ 70% ภายในสิ้นปี 2558, 80% ภายในสิ้นปี 2559 และ 90% ภายในสิ้นนปี 2560
ทั้งนี้ CBRC ได้กระตุ้นให้ธนาคารพาณิชย์บรรลุเป้าหมายก่อนช่วงการเปลี่ยนผ่านดังกล่าว และเรียกร้องให้ธนาคารที่มีระดับ LCR สูงเกิน 100% อยู่แล้ว ยังคงรักษาประสิทธิภาพในการดำเนินงานต่อไป สำนักข่าวซินหัวรายงาน